CELEX: 32015R2381
Language: ro
Date: 2015-12-17 00:00:00
Title: Regulamentul (UE) 2015/2381 al Comisiei din 17 decembrie 2015 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS), în ceea ce privește transmiterea seriilor de timp pentru noua împărțire regională

18.12.2015   
            
            
               RO
            
            
               Jurnalul Oficial al Uniunii Europene
            
            
               L 332/52
            
         REGULAMENTUL (UE) 2015/2381 AL COMISIEI
   din 17 decembrie 2015
   de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS), în ceea ce privește transmiterea seriilor de timp pentru noua împărțire regională
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1059/2003 al Parlamentului European și al Consiliului din 26 mai 2003 privind instituirea unui nomenclator comun al unităților teritoriale de statistică (NUTS) (1), în special articolul 5 alineatul (5),
   întrucât:
   
               (1)
            
            
               Regulamentul (CE) nr. 1059/2003 constituie cadrul juridic al nomenclatorului regional pentru a permite colectarea, elaborarea și diseminarea statisticilor regionale armonizate în Uniune.
            
         
               (2)
            
            
               Conform articolului 5 alineatul (5) din Regulamentul (CE) nr. 1059/2003, atunci când se aduce o modificare nomenclatorului NUTS, Comisiei îi sunt comunicate de către statul membru în cauză seriile de timp pentru noua împărțire regională, care înlocuiesc datele transmise deja. Lista seriilor de timp și durata acestora se specifică de către Comisie, ținând seama de fezabilitatea transmiterii acestora. Aceste serii trebuie furnizate într-o perioadă de doi ani de la modificarea nomenclatorului NUTS.
            
         
               (3)
            
            
               Clasificarea NUTS a fost modificată prin Regulamentul (UE) nr. 1319/2013 al Comisiei (2) cu efect de la 1 ianuarie 2015 și prin Regulamentul (UE) nr. 868/2014 al Comisiei (3) cu efect de la 1 ianuarie 2016.
            
         
               (4)
            
            
               Măsurile prevăzute în prezentul regulament sunt în conformitate cu avizul Comitetului pentru sistemul statistic european,
            
         ADOPTĂ PREZENTUL REGULAMENT:
   Articolul 1
   Statele membre transmit Comisiei seriile de timp privind noua împărțire regională în conformitate cu lista specificată în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 decembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 154, 21.6.2003, p. 1.
   
      (2)  Regulamentul (UE) nr. 1319/2013 al Comisiei din 9 decembrie 2013 de modificare a anexelor la Regulamentul (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) (JO L 342, 18.12.2013, p. 1).
   
      (3)  Regulamentul (UE) nr. 868/2014 al Comisiei din 8 august 2014 de modificare a anexelor la Regulamentul (CE) nr. 1059/2003 al Parlamentului European și al Consiliului privind instituirea unei nomenclaturi comune a unităților teritoriale de statistică (NUTS) (JO L 241, 13.8.2014, p. 1).
   
      ANEXĂ
      
         Primul an de transmitere pentru fiecare domeniu statistic
      
      
                  Domeniu
               
               
                  Nivel 2 NUTS
               
               
                  Nivel 3 NUTS
               
            
                  Agricultură – conturi agricole
               
               
                  2007 (1)
                  
               
               
                   
               
            
                  Agricultură – populații animale
               
               
                  2010
               
               
                   
               
            
                  Agricultură – producția vegetală
               
               
                  2007
               
               
                   
               
            
                  Agricultură – producția de lapte
               
               
                  2010
               
               
                   
               
            
                  Agricultură – structura exploatațiilor agricole
               
               
                  2010
               
               
                  2010 (1)
                  
               
            
                  Demografie – populație, nașteri, decese
               
               
                  1990 (2)
                  
               
               
                  1990 (2)
                  
               
            
                  Piața forței de muncă – ocuparea forței de muncă, șomaj
               
               
                  2010
               
               
                  2010 (1)
                  
               
            
                  Mediu – instalații de tratare a deșeurilor
               
               
                  2010
               
               
                   
               
            
                  Sănătate – cauze de deces
               
               
                  1994 (3)
                  
               
               
                   
               
            
                  Sănătate – infrastructuri
               
               
                  1993 (1)
                  
               
               
                   
               
            
                  Sănătate – pacienți
               
               
                  2000 (1)
                  
               
               
                   
               
            
                  Societatea informațională
               
               
                  2010 (1)
                  
               
               
                   
               
            
                  Conturi economice regionale – conturile gospodăriilor populației
               
               
                  2000
               
               
                   
               
            
                  Conturi economice regionale – conturile regionale
               
               
                  2000
               
               
                  2000
               
            
                  Știință și tehnologie – cheltuieli pentru cercetare și dezvoltare și personal
               
               
                  2011
               
               
                   
               
            
                  Turism
               
               
                  2012
               
               
                   
               
            
         (1)  Transmiterea nu este obligatorie.
      
         (2)  Transmiterea nu este obligatorie pentru anii de referință 1990-2012.
      
         (3)  Transmiterea nu este obligatorie pentru anii de referință 1994-2010.